rejauldu/bengali-wikipedia huggingface dataset:
পিনাকী ভট্টাচার্য (জন্ম: ১৫ ডিসেম্বর ১৯৬৭) হলেন ফ্রান্সে বসবাসরত একজন বাংলাদেশি প্রবাসী, অনলাইন অ্যাক্টিভিস্ট, লেখক ও চিকিৎসক। তিনি ২০১৮ সালে নিরাপদ সড়ক চাই আন্দোলনের সময় আত্মগোপনে থেকে আলোচিত ছিলেন। এছাড়াও তিনি আওয়ামী লীগ সরকারের কট্টর সমালোচনাকারী হিসেবে খ্যাত। বাংলাদেশের রাজনীতির ইতিহাস, মুক্তিযুদ্ধ এবং অন্যান্য বিষয়ের উপর তিনি ১৯টি বই লিখেছেন।   প্রারম্ভিক জীবন  পিনাকী ভট্টাচার্য ১৯৬৭ সালে জন্মগ্রহণ করেন। তিনি বগুড়া জেলা স্কুলের শিক্ষক শ্যামল ভট্টাচার্যের বড় ছেলে। চিকিৎসাবিদ্যায় পড়াশোনা করলেও বর্তমানে তিনি এ পেশায় যুক্ত নন। তিনি ফ্রান্সে রাজনৈতিক আশ্রয়ে আছেন এবং সেখানে পিএইচডি করছেন। তিনি আমেরিকান ইন্টারন্যাশনাল ইউনিভার্সিটি বাংলাদেশের একজন অতিথি শিক্ষক। সেখানে তিনি এনভায়রনমেন্টাল টক্সিকোলজি পড়াতেন।   রাজনীতি  পিনাকী বাংলাদেশের কমিউনিস্ট পার্টির সাবেক সদস্য হয়ে বামপন্থী রাজনীতির সাথে জড়িত ছিলেন। বাংলাদেশের রাজনীতির ইতিহাস এবং অন্যান্য বিষয়ের উপর ১৮টি গ্রন্থ তিনি রচনা করেছেন। বর্তমানে তিনি একজন জনপ্রিয় অনলাইন একটিভিস্ট, ইউটিউব, ফেসবুক, টুইটারে সক্রিয়ভাবে আলোচনা করেন। ইউটিউবে তার ৩৪ লক্ষাধিক এবং ফেসবুকে ১৯লক্ষাধিক অনুসারী রয়েছে। তিনি প্রায়ই বাংলাদেশের ইতিহাস, চলমান রাজনীতি, মানবাধিকার বিষয়াবলী এবং পার্শ্ববর্তী দেশের ইস্যু নিয়ে লেখালিখি ও ভিডিও বানিয়ে থাকেন।   বিতর্ক  ২০১৮ সালের শিক্ষার্থীদের আন্দোলন চলমান থাকাবস্থায় আলোকচিত্রী শহিদুল আলমকে গ্রেপ্তার করে পুলিশ। একই সময়ে সামরিক গোয়েন্দা কর্মকর্তারা পিনাকীকে ঢাকায় তাদের সদর দপ্তরে ডেকে পাঠায়। কেন তাকে ডেকে পাঠানো হয়েছিল সেই বিষয়ে তারা বিস্তারিত কিছু বলেননি। পিনাকী গোয়েন্দা কর্মকর্তাদের সাথে দেখা করতে না গিয়ে আত্মগোপনে চলে যান। গোয়েন্দা কর্মকর্তারা একাধিকবার পিনাকীর বাসস্থান এবং অফিসে অভিযান চালিয়ে তাকে খুঁজেছিলেন।  আত্মগোপনে থাকাকালীন সময়েই কর্তৃপক্ষ তার দেশ ছাড়ার ওপর নিষেধাজ্ঞা জারি করে। এসময়ে তিনি বন্ধুদের সহায়তায় দেশ ছাড়তে সমর্থ হন এবং ২০১৯ সালের জানুয়ারীতে ব্যাংকক পৌঁছান। এর দুই মাস পরে তিনি ফ্রান্সে পৌঁছেন এবং বর্তমানে সেখানে তিনি এখন রাজনৈতিক আশ্রয়ে রয়েছেন।  ২০২৪ সালের ফেব্রুয়ারিতে তিনি বাংলাদেশি অভিনেতা মোশাররফ করিমকে ব্রাত্য বসু পরিচালিত হুব্বা চলচ্চিত্র প্রমোশন ও হইচই বা ভারতীয় ওটিটি প্লাটফর্মে যুক্ত না হওয়ার হুমকি প্রদান করেন। একই বছর মে মাসে তিনি ইসির এনআইডি উইংয়ের ওয়েবসাইটে টাকার পরিবর্তে রুপিতে ফি প্রদর্শনের গুজব ছড়ানোর জন্য সমালোচিত হন।   ব্যক্তিগত জীবন  পিনাকী তার রাজশাহী মেডিকেল কলেজের সহপাঠী আঞ্জুমান আরা বেগমকে বিয়ে করেন এবং রোসেফ আঞ্জুমান শুভ নামে তাদের একটি ছেলে রয়েছে।   গ্রন্থপঞ্জি   ফুলকুমারী                                     তথ্যসূত্র    বহিঃসংযোগ       বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী ব্লগার বিষয়শ্রেণী:বাংলাদেশী ইউটিউবার বিষয়শ্রেণী:বাংলাদেশী সক্রিয় কর্মী বিষয়শ্রেণী:ভারত বিরোধী মনোভাব বিষয়শ্রেণী:বগুড়া জেলার ব্যক্তি বিষয়শ্রেণী:আমেরিকান ইন্টারন্যাশনাল ইউনিভার্সিটি-বাংলাদেশের শিক্ষক বিষয়শ্রেণী:ফ্রান্সে প্রবাসী বিষয়শ্রেণী:রাজশাহী মেডিকেল কলেজের প্রাক্তন শিক্ষার্থী বিষয়শ্রেণী:সরকারি আজিজুল হক কলেজের প্রাক্তন শিক্ষার্থী বিষয়শ্রেণী:বাংলাদেশী ফ্যাসিবাদ বিরোধী বিষয়শ্রেণী:বাংলাদেশের কমিউনিস্ট পার্টির সাবেক রাজনীতিবিদ বিষয়শ্রেণী:বগুড়া জিলা স্কুলের প্রাক্তন শিক্ষার্থী
মোহাম্মদ ফাহাদ রহমান (জন্ম ২০০৩) একজন বাংলাদেশী দাবা খেলোয়াড়।   কর্মজীবন  রহমান দাবা বিশ্বকাপ ২০১৯ এর জন্য যোগ্যতা অর্জন করেন, যেখানে তিনি প্রথম রাউন্ডে দ্বিতীয় বাছাই অনিশ গিরির কাছে পরাজিত হন।  রহমানের বিশ্বকাপের সময় ইগর রাউসিসের কোচ হওয়ার কথা ছিল, কিন্তু রাউসিস স্ট্রাসবার্গ ওপেনে প্রতারণার শিকার হন এবং বাংলাদেশ দাবা ফেডারেশন রাউসিসের সাথে সম্পর্ক ছিন্ন করে।   তথ্যসূত্র    বহিঃসংযোগ      Rahman Mohammad Fahad chess games at 365Chess.com    বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:২০২২ এশিয়ান গেমসের দাবাড়ু বিষয়শ্রেণী:দাবার আন্তর্জাতিক মাস্টার বিষয়শ্রেণী:২১শ শতাব্দীর বাংলাদেশী দাবাড়ু বিষয়শ্রেণী:ফরিদপুর জেলার ব্যক্তি
অনির্বাণ ১৯৮১ সালেত মুক্তিপ্রাপ্ত একটি ক'লা-বগা অসমীয়া চলচ্চিত্র।Bhabendra Nath Saikia's films, আহরণ ১৮.১১.২০১১ এটি ড: ভবেন্দ্রনাথ শইকীয়া পরিচালিত দ্বিতীয় ছবি। ড: শইকীয়ার অন্যান্য ছবির মতো এই ছবির কাহিনীও তার একটি ছোটগল্পের থেকে নেওয়া হয়েছিল। গল্পটি ছিল 'প্রহরী'; রচনাকাল ১৯৬০ সালে। তিনি পরিচালনার সঙ্গে ছবিটির চিত্রনাট্য ও সংলাপও রচনা করেন। প্রযোজক ছিলেন তার পত্নী প্রীতি শইকীয়া। অনির্বাণ আঞ্চলিক ভাষার শ্রেষ্ঠ ছবির 'রজত কমল' পুরস্কার লাভ করেছিল।।   কুশীলব   ভোলা কটকী,  রুণু গোস্বামী,  সঙ্গীতা শইকীয়া  আনন্দ মোহন ভাগবতী  উৎপল চক্রবর্তী  হেমন্ত দত্ত  বিদ্যুত চক্রবর্তী  ববিতা শর্মা  কামিনী বরুয়া  রীতু দাস  অনন্ত গগিয়ে  ঈশান বরুয়া  চিরন্তন হাজারিকা    কলা-কুশলী  (তথ্যতে উল্লেখ না থাকা)  কারিকরী সহকারী: অরুণ গুহ ঠাকুরতা  সহকারী পরিচালক: গুণসিন্ধু হাজারিকা, মাণিক বরা  শব্দযন্ত্রী: পিযুষ কান্তি রয়  রূপসজ্জা: দেবী হালদার   পুরস্কার  ১৯৮১ সালে অসমীয়া ভাষার শ্রেষ্ঠ ছবির রাষ্ট্রীয় পুরস্কার (রজত কমল) লাভ করে।   তথ্যসূত্র    বহিঃসংযোগ     বিষয়শ্রেণী:১৯৮১-এর চলচ্চিত্র বিষয়শ্রেণী:অসমীয়া ভাষার চলচ্চিত্র বিষয়শ্রেণী:ভবেন্দ্রনাথ শইকীয়া পরিচালিত চলচ্চিত্র
অভিজিৎ সাওয়ান্ত () (জন্ম: ৭ অক্টোবর ১৯৮১) একজন ভারতীয় নেপথ্য গায়ক, টেলিভিশন অভিনেতা ও উপস্থাপক এবং ইন্ডিয়ান আইডল (মৌসুম ১) বিজয়ী।   কর্ম জীবন    গান গাওয়া  অভিজিৎ সাওয়ান্ত প্রথম মৌসুমে জিতেছে "ইন্ডিয়ান আইডল" ২০০৫ সালে তার প্রথম একক অ্যালবাম, পপ আইডল বিন্যাসে একটি অভিযোজন, আপকা অভিজিৎ সাওয়ান্ত, ৭ মুক্তি পায় এপ্রিল ২০০৫ যে বছর তিনি গান মারজাওয়ান মিটজাওয়া করণ, সিনেমা আশিক বানায়া আপনে এ প্লেব্যাক গাওয়া করেনি । সাওয়ান্ত জাকার্তা অনুষ্ঠিত হয়, যা এশিয়ান আইডল, প্রথম সংস্করণ অংশ নেন, ইন্দোনেশিয়া ১৫ - ডিসেম্বর ২০০৭ ১৬ তিনি ব্রায়ান অ্যাডামস এবং দ্বারা আমি সবকিছু সঞ্চালিত তার নিজের গান জুনুন । হাদী মির্জা এর সিংগাপুর আইডল সাওয়ান্ত তৃতীয় সমাপ্তি সঙ্গে, প্রতিযোগিতায় জেতেন । তার দ্বিতীয় অ্যালবাম, জুনুন - অভিজিৎ সাওয়ান্ত ১০ জুলাই ২০০৭ ভারতে চার্টেড টাইটেল গান জুনুন মুক্তি পায় । অভিজিৎ সাওয়ান্ত 'একটি চূড়ান্ত ছিল' জো জিতা ওয়াহি সুপার স্টার 'অন' স্টার প্লাস ২০০৮ শোতে বিজয়ী এবং রানার্স-আপ মধ্যে একটি প্রতিযোগিতার ছিল বিভিন্ন গান গাওয়া বাস্তবতা ভারতীয় টেলিভিশনে দেখায়. সাওয়ান্ত শো প্রথম রানার আপ হন ।   ভারপ্রাপ্ত  তিনি ২০০৯ সালে চলচ্চিত্র  লটারি  এ প্রথম অভিনয় করেন, তিনি ফিল্ম তেজ মার খান শেষে একটি ছোট চেহারা তৈরি । সাওয়ান্ত এছাড়াও স্প্রেমিন্ট জন্য বাণিজ্যিক অভিনয় করেছেন । তিনি রোমান্টিক ড্রামা সিরিজ  ক্যাসা তোমরা পেয়ার হ্যায়  নিজেকে হিসাবে একটি বিশেষ চেহারা তৈরি ।   অন্যান্য  (২০০৮-২০০৯) মধ্যে | ([মৌসুম ৪] [নাচ বালিয়ে # নাচ বালিয়ে 4]) সাওয়ান্ত ও তার স্ত্রী শিল্পা নৃত্য রিয়ালিটি শো নাচ বালিয়ে অংশগ্রহণ । তারা পাবলিক ভোট সম্মুখীন পরে প্রতিযোগিতা থেকে বিদায় নেয়, এবং এটা ফাইনাল করতে না পারে ।   নেপথ্য গায়ক    মার জাভান মিট জাভান (আশিক বানায়া আপনে)  ইয়াদ তেরি ইয়াদ (জওয়ানি দিওয়ানি - আ ইয়ুথফুল জয়রাইড)  হেপি এন্ডিং (তিশ মার খান) প্রযক্তা সুখরে, দেবজিত সাহা, হরশিত সাক্সেনার সাথে  বেচিন স্বপ্নে (চিটাগং) মহালক্ষী আইয়ার এর সাথে  সর সুখেচি শ্রয়ানি (মঙ্গলক্ষক ওয়ান্স মোর - মারাঠি চলচ্চিত্র) বেলা শেন্দের সাথে  ইয়ে না (বাজি)   অ্যালবামের তালিকা   মৌলিক অ্যালবাম   আপকা অভিজিত সাওয়ান্ত-২০০৫, সনি বিএমজি মিউজিক ইন্ডিয়া  জুনুন-২০০৭, সনি বিএমজি মিউজিক ইন্ডিয়া  ফরিদা-২০১৩, ইউনিভার্সাল মিউজিক ইন্ডিয়া   তথ্যসূত্র    বহিঃসংযোগ   বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় গায়ক বিষয়শ্রেণী:ইন্ডিয়ান আইডল বিজয়ী বিষয়শ্রেণী:ইন্ডিয়ান আইডলের প্রতিযোগী বিষয়শ্রেণী:ভারতীয় পপ গায়ক বিষয়শ্রেণী:ভারতীয় বৌদ্ধ বিষয়শ্রেণী:ভারতীয় নেপথ্য গায়ক বিষয়শ্রেণী:ভারতীয় টেলিভিশন অভিনেতা বিষয়শ্রেণী:ভারতীয় মঞ্চ অভিনেতা বিষয়শ্রেণী:মারাঠি নেপথ্য সঙ্গীতশিল্পী বিষয়শ্রেণী:মুম্বইয়ের সঙ্গীতশিল্পী
সাইয়েদ খালিদ (; জন্ম ২১ অক্টোবর ১৯৭৫) একজন প্রাক্তন ভারতীয় প্রথম-শ্রেণীর ক্রিকেটার বর্তমানে তিনি ক্রিকেটে আম্পায়ারের দায়িত্ব পালন করছেন এবং ২০১৫-১৬ রনজি ট্রফি প্রতিযোগিতায় প্রথম আম্পায়ার হিসাবে দায়িত্ব পালন করেন। ২০২১ ইন্ডিয়ান প্রিমিয়ার লিগ প্রতিযোগিতায় ২৮ সেপ্টেম্বর ২০২১ তারিখে কলকাতা নাইট রাইডার্স ও দিল্লি ক্যাপিটালস এর মধ্যকার অনুষ্ঠিত খেলায় আম্পায়ার হিসাবে দায়িত্ব পালন করেন।  তথ্যসূত্র  বহিঃসংযোগ    বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:ভারতীয় ক্রিকেট আম্পায়ার বিষয়শ্রেণী:গোয়ার ক্রিকেটার বিষয়শ্রেণী:বরোদার ক্রিকেটার
হেম বেহাগ উত্তর ভারতীয় শাস্ত্রীয় সঙ্গীতের অন্তর্গত একটি গভীর রাত্রির রাগ। এর জনক ওস্তাদ বাবা আলাউদ্দিন খান।   মূল  রাগ হেম বেহাগ এর উৎস এর হতে অধিক প্রচলিত রাগ বেহাগ।হেম বেহাগ এবং বেহাগ উভয়ই রাগ হেমন্তের অনুরূপ। এই রাগ সাধারণত শুদ্ধ মধ্যম (বাদী) এবং নি(সমবাদি)-কে কেন্দ্র করে আবর্তিত হয়। কিন্তু তা পরিবর্তনশীল।   গঠন   আরোহণঃ নি সা গা মা (শুদ্ধ) নি সা  অবরোহণঃ নি ধা মা (শুদ্ধ) পা মা গা মা রে সা  রাগটি শোনার জন্য ভালো উৎস হতে পারেঃ  ওস্তাদ আলী আকবর খান ও রবিশঙ্কর  পণ্ডিত নিখিল ব্যানার্জী https://www.youtube.com/watch?v=lGRWplypyvk  তথ্যসূত্র  বিষয়শ্রেণী:রাগ বিষয়শ্রেণী:হিন্দুস্তানি রাগ
রায়হান মরশেদ সালাম (; জন্ম ২৯ ডিসেম্বর ১৯৭৯) হলেন একজন মার্কিন যুক্তরাষ্ট্র-এর রাজনীতি সমালোচক, লেখক এবং সাংবাদিক। সালাম রয়টার্স এর একজন নিয়মিত লেখক, এবং "ন্যাশানাল রিভিউ" তে "দ্য এজেন্ডা ব্লগ নামে একটি ব্লগ লিখে থাকেন। এ ছাড়াও সালাম নিয়মিত ভাবে টেলিভিশন এবং রেডিও অনুষ্ঠানেও অংশগ্রহণ করেন।   জীবনী  সালাম-এর জন্ম হয় ২৯ ডিসেম্বর ১৯৭৯ তে ব্রুকলিন শহরে। তার পিতা মাতা বাংলাদেশ থেকে এসে নিউ ইয়র্ক শহরে বসবাস করছিলেন। ওনার পিতা ছিলেন একজন আকাউন্টেন্ট এবং মাতা ছিলেন একজন ডায়েটিশিয়ান। সালাম স্টুভেসান্ট হাই স্কুলে তার শিক্ষাজীবন শুরু করেন এবং তারপর কর্ণেন বিশ্ববিদ্যালয়-তে ভর্তি হন। এরপর তিনি উচ্চতর শিক্ষা লাভের জন্য হার্ভার্ড বিশ্ববিদ্যালয় তে ভর্তি হন, যেখান থেকে তিনি ২০০১ সালে স্নাতক হন।   তথ্যসূত্র    বহিঃসংযোগ      Profile of Salam at TheAmericanScene.com   Profile of Salam at The New America Foundation site   Slate articles by Salam   Video debates featuring Reihan Salam on Bloggingheads.tv    "They're Young, They're Bright, They Tilt to the Right" A conversation with Ross Douthat and Reihan Salam from n+1  Review Essay by Salam in March/April Foreign Affairs The Missing Middle in American Politics; How Moderate Republicans Became Extinct    বিষয়শ্রেণী:মার্কিন পুরুষ সাংবাদিক বিষয়শ্রেণী:১৯৭৯-এ জন্ম বিষয়শ্রেণী:মার্কিন ব্লগার বিষয়শ্রেণী:বাংলাদেশী বংশোদ্ভূত মার্কিন ব্যক্তি বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্টুয়ভেস্যান্ট হাই স্কুলের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:মার্কিন মুসলিম বিষয়শ্রেণী:নিউ ইয়র্কের (অঙ্গরাজ্য) রিপাবলিকান বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:মার্কিন পুরুষ ব্লগার বিষয়শ্রেণী:নিউ ইয়র্ক (অঙ্গরাজ্যের) মুসলিম
সুজিত মন্ডল টলিউডের একজন বিখ্যাত পরিচালক। তিনি পশ্চিম বাংলায় জন্মগ্রহণ করেন। বলিউডে বিক্রম ভট্টাচার্যের সাথে সহকারী পরিচালক হিসেবে তার যাত্রা শুরু। বর্তমানে তিনি টলিউডের অন্যতম সফল পরিচালক। তার পরিচালিত ছবির বেশিরভাগই বক্স অফিসে হিট' তকমা পেয়েছে। এখনও তিনি টলিউডের অন্যতম নির্ভরযোগ্য পরিচালক।   চলচ্চিত্র তালিকা    পরিচালক হিসেবে    বছর  চলচ্চিত্র  অভিনেতা-অভিনেত্রী  প্রযোজনা ২০২২ তোকে ছাড়া বাঁঁচবো না যশ দাশগুপ্ত, প্রিয়াঙ্কা সরকার সুরিন্দার ফিল্মস ২০১৮ বাঘ বন্দি খেলা প্রসেনজিৎ চট্টোপাধ্যায়, জিৎ, সোহম চক্রবর্তী, শ্রাবন্তী চট্টোপাধ্যায়, সায়ন্তিকা বন্দ্যোপাধ্যায়, ঋত্বিকা সেন ২০১৪  অরুন্ধতী  কোয়েল মল্লিক ২০১৩  রকি  মহাক্ষয় চক্রবর্তী, পূজা বোস  শ্রী ভেঙ্কটেশ ফিল্মস, সুরিন্দার ফিল্মস ২০১২  বাওয়ালি আনলিমিটেড  পায়েল সরকার  পাগলু ২  দেব, কোয়েল মল্লিক  সুরিন্দার ফিল্মস ২০১১  রোমিও  দেব, শুভশ্রী গাঙ্গুলী  শ্রী ভেঙ্কটেশ ফিল্মস ২০১০  সেদিন দেখা হয়েছিল  দেব, শ্রাবন্তী চট্টোপাধ্যায় বলো না তুমি আমার  দেব, কোয়েল মল্লিক  সুরিন্দার ফিল্মস ২০০৯  সাত পাকে বাঁধা  জিৎ, কোয়েল মল্লিক  শ্রী ভেঙ্কটেশ ফিল্মস   ২য় ইউনিট পরিচালক হিসেবে    বছর  চলচ্চিত্র অভিনেতা-অভিনেত্রী  প্রযোজনা ২০০৫  দিওয়ানা হয়ে পাগল জার্ম এলান ২০০২  আপ মুঝে আচ্ছে লাগনা লাগে হৃতিক রোশন, অমীশা প্যাটেল এমকে ফিল্মস ১৯৯৮  গোলাম    অন্যান্য    বছর চলচ্চিত্র অভিনেতা-অভিনেত্রী  প্রযোজনা ২০০৮  ১৯২০ ২০০৬  আনকাহি ২০০৫  এলান ২০০৪  এইতবার ২০০৩  ইন্‌তেহা ফুটপাথ আফতাব শিবদাসানি, বিপাশা বসু, ইমরান হাশমি টিপস ফিল্মস প্রাইভেট লিমিটেড ২০০২  আওয়ারা পাগল দিওয়ানা রাজ ২০০১  কাসুর   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র পরিচালক বিষয়শ্রেণী:বাঙালি চলচ্চিত্র পরিচালক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মুম্বইয়ের চলচ্চিত্র পরিচালক বিষয়শ্রেণী:কলকাতার চলচ্চিত্র পরিচালক বিষয়শ্রেণী:১৯৬২-এ জন্ম
আফার অঞ্চল (;; ) ইথিওপিয়ার নয়টি আঞ্চলিক রাজ্যের একটি এবং আফার জনগণের স্বদেশ। পূর্বে এটি অঞ্চল-২ নামে পরিচিত ছিল, এটির নতুন রাজধানী ২০০৭ সালে নির্মিত হয়েছে যা আওআস-আসাব মহাসড়কের উপর অবস্থিত। ত্রিভুজাকৃতির আফার অঞ্ছলের উত্তর অংশটি ডানাাকিল ডিপ্রেশন, ইথিওপিয়ার গ্রেট রিফট ভ্যালির অংশ। এটি ইথিওপিয়ায় সর্বনিম্ন অঞ্চল এবং সমগ্র আফ্রিকারও সর্বনিম্ন অঞ্চল। অঞ্চলটির দক্ষিণাঞ্চলটি আওয়াশ নদীর উপত্যকাকে নিয়ে গঠিত, যা ইথিওপীয়-জিবুতি বর্ডার বরাবর হ্রদগুলির সাথে সংযুক্ত। অন্যান্য উল্লেখযোগ্য স্থানসমূহের মধ্যে রয়েছে আউশ এবং ইয়াঙ্গুদি রাসা জাতীয় উদ্যান।   জনসংখ্যার উপাত্ত  সেন্ট্রাল স্ট্যাটিস্টিকাল এজেন্সি ইথিওপিয়ার (সিএসএ) ২০১৭ সাল অনুযায়ী আফার আঞ্চলিক রাজ্যের জনসংখ্যা ১৮১২০০২, যার মধ্যে ৯৯১০০০ পুরুষ এবং ৮২১০০২ জন মহিলা। মোট জনসংখ্যার ৩৪৬০০০ জন নগরীর বাসিন্দা, আরও ১৪৬৬০০০ গ্রামের বসিন্দা।In Affar Region eight rural kebeles in Elidar Wereda, bordering Eritrea was not covered by census. To get the total population size of Affar region, you should add the estimated population size (21,410) of eight rural kebeles of Elidarwereda.   তথ্যসূত্র   বিষয়শ্রেণী:১৯৯২-এ প্রতিষ্ঠিত রাষ্ট্র ও অঞ্চল বিষয়শ্রেণী:ইথিওপিয়ার আঞ্চলিক রাজ্য
রাইচরণ দাস (১৮৬৫ - ১৯৩২) একজন বাঙালি আইনজীবী ও সাহিত্যিক। ১৯৬০ সালে গবেষক আবুল আহসান চৌধুরী ও অধ্যাপক কাজী মোতাহার হোসেনের আগ্রহে রাইচরণের কন্যা পুত্র কুমারেশ ঘোষ রাইচরণের লেখা আত্মজীবনী মনের কথা অনেক কথা গ্রন্থাকারে প্রকাশ করেন।  জলধর সেন রাইচরণের বাল্যবন্ধু ছিলেন। হিতকরী পত্রিকায় লালনের নামে যে সকল প্রবন্ধ প্রকাশিত হয়েছিল তা মীর মশাররফ হোসেনের পাশাপাশি রাইচরণের লেখা।  ১৮৫৯ সালের নভেম্বরে কুমারখালী থানার সেনগ্রামে রাইচণের জন্ম। হিতকরী পত্রিকায় সহকারী সম্পাদক হিসেবে দায়িত্ব পালন করার সময় তিনি কুষ্টিয়ার আমলাপাড়ায় বসবাস করতেন। তিনি ১৯০৩ সালে নিজ গ্রামে 'সেনগ্রাম গোবিন্দসুন্দরী এম.ই. স্কুল' নামে একটি বিদ্যালয় প্রতিষ্ঠা করেন যার বর্তমান নাম সেনগ্রাম মাধ্যমিক বিদ্যালয়। কর্মজীবনে তিনি নদীয়ার কৃষ্ণনগর আদালতের একজন নামকরা উকিল ছিলেন।   তথ্যসূত্র   বিষয়শ্রেণী:১৮৬৫-এ জন্ম বিষয়শ্রেণী:১৯৩২-এ মৃত্যু বিষয়শ্রেণী:বাঙালি আইনজীবী বিষয়শ্রেণী:কুষ্টিয়া জেলার ব্যক্তি বিষয়শ্রেণী:বাঙালি সাহিত্যিক বিষয়শ্রেণী:কলকাতার ব্যক্তি
পেতের ফেদেরিকো গনসালেস কারমোনা (; জন্ম: ২৫ জুলাই ২০০২; পেতের গনসালেস নামে সুপরিচিত) হলেন একজন স্পেনীয়–ডোমিনিকান প্রজাতন্ত্রীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব ভালেনসিয়া এবং ডোমিনিকান প্রজাতন্ত্র জাতীয় অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৭ সালে, গনসালেস ডোমিনিকান প্রজাতন্ত্র অনূর্ধ্ব-১৫ দলের হয়ে ডোমিনিকান প্রজাতন্ত্রের বয়সভিত্তিক পর্যায়ে অভিষেক করেছেন।  প্রারম্ভিক জীবন পেতের ফেদেরিকো গনসালেস কারমোনা ২০০২ সালের ২৫শে জুলাই তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গনসালেস ডোমিনিকান প্রজাতন্ত্র অনূর্ধ্ব-১৫ এবং ডোমিনিকান প্রজাতন্ত্র অনূর্ধ্ব-২৩ দলের হয়ে খেলার মাধ্যমে ডোমিনিকান প্রজাতন্ত্রের প্রতিনিধিত্ব করেছেন। ২০১৭ সালের ১৪ই আগস্ট তারিখে তিনি ডোমিনিকান প্রজাতন্ত্র অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। গনসালেস ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ডোমিনিকান প্রজাতন্ত্র অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ডোমিনিকান প্রজাতন্ত্রীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ভালেনসিয়া ফুটবল ক্লাবের খেলোয়াড় বিষয়শ্রেণী:ডোমিনিকান প্রজাতন্ত্রের আন্তর্জাতিক যুব ফুটবলার বিষয়শ্রেণী:ডোমিনিকান প্রজাতন্ত্রের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:হেতাফে ফুটবল ক্লাবের খেলোয়াড় বিষয়শ্রেণী:ডোমিনিকান প্রজাতন্ত্রের আন্তর্জাতিক ফুটবলার বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:রিয়াল মাদ্রিদ কাস্তিয়ার খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:প্রিমেরা ফেদেরাসিওনের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:২০২৫ কনকাকাফ গোল্ড কাপের খেলোয়াড় বিষয়শ্রেণী:মাদ্রিদের ফুটবলার
হেমা (জন্ম কৃষ্ণা বেণী) হলেন একজন ভারতীয় অভিনেত্রী এবং কৌতুক অভিনেত্রী যিনি প্রধানত তেলুগু চলচ্চিত্রে অভিনয় করেন।  তিনি ২০১৪ সাল পর্যন্ত ২৫০ টিরও বেশি চলচ্চিত্রে অভিনয় করেছেন  তিনি কনচেম ইষ্টম কনচেম কাষ্টম- এ অভিনয়ের জন্য সেরা কৌতুকাভিনেত্রীর জন্য নন্দী পুরস্কার জিতেছেন।    জীবনের প্রথমার্ধ  তিনি পূর্ব গোদাবরী জেলার রাজোলের একটি পরিবারে কৃষ্ণ বেণী নামে জন্মগ্রহণ করেন।  তিনি সপ্তম শ্রেণী পর্যন্ত পড়াশুনা করেছেন, তারপর পড়াশোনা আর করেন নি। ছোটবেলা থেকেই চলচ্চিত্রের প্রতি তার আগ্রহ ছিল। কয়েকটি চলচ্চিত্রে অভিনয়ের পর বিয়ে করেন। তিনি মুরারির চলচ্চিত্রের মাধ্যমে প্রত্যাবর্তন করেন এবং এখন তার চলচ্চিত্র ক্যারিয়ার চালিয়ে যাচ্ছেন। চলচ্চিত্রে শিল্পে আসার পর তিনি তার নাম পরিবর্তন করে হেমা রাখেন।   রাজনীতি  হেমা ২০১৪ সালের অন্ধ্র প্রদেশ বিধানসভা নির্বাচনে মন্ডপেটা আসন থেকে জয় সমক্ষ্যান্ধ্র পার্টির হয়ে অংশগ্রহণ করেন ভোটে পরাজিত হন।    তথ্যসূত্র    বহিঃসংযোগ      বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:নন্দী পুরস্কার বিজয়ী বিষয়শ্রেণী:সন্তোষাম চলচ্চিত্র পুরস্কার বিজয়ী বিষয়শ্রেণী:ভারতীয় কৌতুকাভিনেত্রী বিষয়শ্রেণী:অন্ধ্রপ্রদেশের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:পূর্ব গোদাবরী জেলার ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তেলুগু অভিনেত্রী বিষয়শ্রেণী:তেলুগু কৌতুকাভিনয়শিল্পী বিষয়শ্রেণী:বিগ বসের (তেলুগু টিভি ধারাবাহিক) প্রতিযোগী
বিয়র্ন কার্ল ফরচুইন (জন্ম ২১ অক্টোবর ১৯৯৪) একজন দক্ষিণ আফ্রিকান পেশাদার ক্রিকেটারার। ২০১৯ সালে তিনি দক্ষিণ আফ্রিকার হয়ে আন্তর্জাতিক ক্রিকেটে তার অভিষেক ঘটে। ২০২১ সালে তিনি সস্ত্রীক ইসলাম গ্রহণ করেন এবং নিজের নাম ইমাদ রাখেন।  ব্যক্তিগত জীবন ২০২১ সালের ২৪ এপ্রিল ফরটুইন ইসলাম ধর্ম গ্রহণ করে ইমাদ নাম নেন। তিনি ওয়েন পার্নেল এর পরে দ্বিতীয় দক্ষিণ আফ্রিকান ক্রিকেটার ছিলেন, যিনি ইসলাম ধর্ম নেন। ঘরোয়া ক্রিকেট  আন্তর্জাতিক ক্রিকেট  তথ্যসূত্র  বহিঃসংযোগ  বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি‎ বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার বিষয়শ্রেণী:নর্থ ওয়েস্টের ক্রিকেটার বিষয়শ্রেণী:পার্ল রয়্যালসের ক্রিকেটার বিষয়শ্রেণী:পার্ল থেকে আগত ক্রিকেটার বিষয়শ্রেণী:দক্ষিণ আফ্রিকার মুসলিম বিষয়শ্রেণী:ইসলামে ধর্মান্তরিত বিষয়শ্রেণী:লায়ন্সের ক্রিকেটার বিষয়শ্রেণী:গটেংয়ের ক্রিকেটার বিষয়শ্রেণী:হ্যাম্পশায়ারের ক্রিকেটার
এটি উল্লেখযোগ্য তেলুগু লোকদের একটি তালিকা, যাদের পুরাণে অন্ধ্র হিসেবেও উল্লেখ করা হয়েছে।তারা একটি নৃ-ভাষিক গোষ্ঠী, যারা অন্যতম দ্রাবিড় ভাষা তেলুগু ভাষায় কথা বলে।   প্রাচীন রাজবংশ ও রাজ্য   alt=|থাম্ব|202x202পিক্সেল|সাতবাহন রাজবংশকে অন্ধ্র হিসেবেও উল্লেখ করা হয়  alt=|থাম্ব|219x219পিক্সেল|পূর্ব চালুক্য রাজবংশ  alt=|থাম্ব|150x150পিক্সেল|গোলকোন্ডা দূর্গ  alt=|থাম্ব|150x150পিক্সেল|রেড্ডি রাজবংশ  alt=|থাম্ব|164x164পিক্সেল|মাদুরাই নায়ক রাজবংশ alt=|থাম্ব|164x164পিক্সেল|তাঞ্জোরের নায়ক রাজবংশ   প্রাচীন রাজবংশ    সাতবাহন রাজবংশ।  অন্ধ্র নামেও উল্লেখ করা হয় (খ্রিস্টপূর্ব ২য় শতাব্দী - ৩য় শতাব্দী)  অন্ধ্র ইক্ষ্বাকু ( ৪য় শতাব্দী - 4র্থ শতাব্দী খ্রি.)  ব্রুহতপালায়না (২৭০ - ২৮৫ খ্রি.)  সালঙ্কায়নাস  (৩০০ - ৪৪০ খ্রি.)  পূর্ব গঙ্গা রাজবংশ (৫০৫ - ১৪৩৪ খ্রি.)  বিষ্ণুকুন্দিনা রাজবংশ  (৪২০ – ৬২৪ খ্রি.)  পূর্ব চালুক্য  (৬২৪4 - ১১৮৯ খ্রি.)   মধ্যযুগীয় রাজবংশ    পেরিচেডি রাজবংশ ( ৬২৬ - ১২৯২ খ্রি.)  ভেমুলাবাদের চালুক্য ( ৭ম শতাব্দী - ১০ম শতাব্দী)  কাকাতিয়া রাজবংশ  ( ১১৬৩ - ১৩২৩)  কোটা রাজবংশ  (১১০০ -১২৭০)  কোন্ডপদুমতি রাজবংশ (১১১৪ - ১২৫০)  চাগি রাজবংশ  (১১০০- ১৪৭৭)  রেড্ডি রাজবংশ  (১৩২৫ – ১৪৪৮)  গোনা রাজবংশ (১৩শ শতাব্দী)  আরাভিদু রাজবংশ  (১৩৩৬ – ১৬৪৬)   তেলুগু চোদা    রেনাতি চোদাস  (৫ম শতাব্দী সিই – নবম শতাব্দী)  ভেলানাতি চোদাস  (১০৭৬ সিই – ১২১৬ সিই)  পোত্তাপি চোদাস  (11 শতক সিই)  কোনিদেনা চোদাস  (1050 CE - 1300 CE)  নান্নুর চোদাস  (12 শতক সিই)  নেলোর চোদাস  (11 তম শতাব্দী সিই - 12 শতক সিই)   দক্ষিণ ভারতের নায়ক    মুসুনুরি নায়কস  (খ্রিস্টীয় ১৪ শতক)  রেচেরলা নায়কস  (১৩৬৮ - ১৪৩৫ খ্রিস্টাব্দ)  পেম্মসানি নায়ক  (১৪২৩-১৬৮৫)  সায়াপানেনি নায়ক  (ষোড়শ শতাব্দী)  জিঞ্জির নায়ক (১৫০৯-ন১৬৪৯)  মাদুরাই নায়ক রাজবংশ  ( ১৫২৯- ১৭৩৬)  তাঞ্জোরের নায়ক (১৫৩২-১৬৭৩)  কালহাস্তির নায়ক  (১৫৪২ খ্রিস্টাব্দ – ১৬৪৬ খ্রি.)   বিদেশী দেশসমূহ    ক্যান্ডির নায়করা  (১৭৩৯-১৮১৫) শ্রীলঙ্কা শাসন করেন।   তথ্যসূত্র   বিষয়শ্রেণী:তেলুগু ব্যক্তি
thumb|right|হুয়েইমিন ইউয়েন অ্যাপার্টমেন্ট ভবনসারি, চেংথাই লি, লুনান, থাংশান, হপেই থাংশান () পূর্ব এশিয়ার রাষ্ট্র চীনের উত্তর-পূর্ব অংশের হপেই প্রদেশের পূর্বভাগে অবস্থিত একটি উপকূলীয় শিল্পনগরী। এটি প্রশাসনিকভাবে একটি উপজেলা-স্তরের নগরী (অর্থাৎ অংশত পৌর ও অংশত গ্রামীণ এলাকাবিশিষ্ট উপজেলা)। নগরীটি উত্তর চীন সমভূমির উত্তর-পূর্বভাগে অবস্থিত। এটি পোহাই অর্থনৈতিক বলয়ের কেন্দ্রভাগে ও উত্তর-পূর্ব চীনে যাওয়ার প্রধান সংযোগপথের উপরে অবস্থিত। নগরীর দক্ষিণে পোহাই সাগর, উত্তরে ইয়েন পর্বতমালা, পূর্বে লুয়ান নদীর অপর তীরে ছিংহুয়াংতাও নগরী ও পশ্চিমে থিয়েনচিন নগরী।  ১৮৭০ সালে খাইলুয়ান শিল্পগোষ্ঠী এখানে কয়লার খনিকর্ম শুরু করলে শহরটির ব্যাপক প্রবৃদ্ধি ঘটে। এখানে চীনের সর্বপ্রথম ব্রডগেজ রেলপথটি (প্রশস্ত ব্যবধানের রেলপথ) উদ্বোধন করা হয়। এছাড়া এখানেই চীনের প্রথম রেলগাড়ি নির্মাণ কারখানা, প্রথম বাষ্পীয় রেল ইঞ্জিন, ও প্রথম সিমেন্ট কারখানাটি স্থাপিত হয়েছিল। এ কারণে এটিকে চীনের "শিল্পায়নের আঁতুড়ঘর" হিসেবে ডাকা হত। আজও থাংশান নগরীটি ইস্পাত, শক্তি, রাসায়নিক দ্রব্য উৎপাদন ও দগ্ধ মৃণ্ময় দ্রব্যের একটি শিল্পকেন্দ্র। এই নগরীর লুয়ানচৌ কাউন্টিতেই ফিং গীতিনাট্যের উদ্ভব হয়, যা চীনের পাঁচটি সবচেয়ে জনপ্রিয় গীতিনাট্যধারার একটি।  ১৯৭৬ সালে এখানে রিখটার মাপনীতে ৭.৮ মাত্রার একটি ভূমিকম্প সংঘটিত হয়, যাতে নগরীর সিংহভাগ ধূলিস্যাত হয়ে যায় এবং সরকারী হিসাবমতে কমপক্ষে প্রায় আড়াই লক্ষ অধিবাসীর মৃত্যু হয়। এটি ছিল বিংশ শতাব্দীর সবচেয়ে মরণঘাতী ভূমিকম্প। এরপর নগরীকে পুনর্নির্মাণ করা হয়। বর্তমানে এটি একটি পর্যটকদের দর্শনীয় স্থানে পরিণত হয়েছে। থাংশানে বর্তমানে চীনের ১০টি বৃহত্তম বন্দরের একটি অবস্থিত।  থাংশান নগরীটি চীনের জাতীয় রাজধানী বেইজিং (পেইচিং) নগরী থেকে প্রায় ১৪৯ কিলোমিটার উত্তর-উত্তরপূর্ব দিকে অবস্থিত। সড়কপথে বেইজিং থেকে থাংশান পৌঁছাতে প্রায় ২ ঘন্টা এবং থিয়েনচিন থেকে ১ ঘন্টা সময় লাগে। ২০১০ সালে জনগণনা অনুযায়ী থাংশান উপজেলা এলাকার জনসংখ্যা ছিল প্রায় ৭৬ লক্ষ; আর ছয়টি মূল পৌর প্রশাসনিক এলাকা নিয়ে গঠিত থাংশান মহানগর এলাকাটির জনসংখ্যা ছিল প্রায় ৩২ লক্ষ।  তথ্যসূত্র  বিষয়শ্রেণী:চীনের শহর বিষয়শ্রেণী:ভূমিকম্পে ধ্বংসপ্রাপ্ত শহর
শ্যাম সুন্দর সিকদার একজন বাংলাদেশি অবসরপ্রাপ্ত সরকারি কর্মকর্তা যিনি ২০২০-২০২৩ মেয়াদে বাংলাদেশ টেলিযোগাযোগ নিয়ন্ত্রণ কমিশনের (বিটিআরসি) চেয়ারম্যান হিসেবে দায়িত্ব পালন করেছেন। পূর্বে ডাক ও টেলিযোগাযোগ বিভাগের সচিব এবং তথ্য ও যোগাযোগ প্রযুক্তি বিভাগের সচিব ছিলেন।   প্রারম্ভিক জীবন  শ্যাম সুন্দর সিকদার ১৯৬০ সালে তৎকালীন ফরিদপুর জেলার পূর্ব মাদারীপুরের (বর্তমান শরীয়তপুর জেলা) নড়িয়ার লোনসিং গ্রামে জন্মগ্রহণ করেন। তিনি ১৯৮১ সালে চট্টগ্রাম বিশ্ববিদ্যালয়ের পরিসংখ্যান বিভাগে স্নাতকোত্তর ডিগ্রি লাভ করেন। ২০০৮ সালে তিনি নর্দান বিশ্ববিদ্যালয় থেকে এমবিএ ডিগ্রি অর্জন করেন।   কর্মজীবন  শ্যাম সুন্দর সিকদার ১৯৮৪ ব্যাচের বাংলাদেশ সিভিল সার্ভিসের প্রশাসন ক্যাডারের সদস্য হিসেবে চাকুরিতে যোগদান করেন। চাকুরিজীবনে তিনি প্রশাসনের বিভিন্ন স্তরে সহকারী কমিশনার, উপজেলা নির্বাহী অফিসার, অতিরিক্ত জেলা ম্যাজিস্ট্রেটসহ উপজেলা ও জেলায় বিভিন্ন দায়িত্ব পালন করেন।  ২০০৫ সালে তিনি উপসচিব পদে পদোন্নতি পেয়ে বাংলাদেশ স্থলবন্দর কর্তৃপক্ষের সচিব ও সাভারের বিপিএটিসিতে পরিচালক হিসেবে দায়িত্ব পালন করেন। তিনি ২০০৯ সালে সংস্থাপন মন্ত্রণালয়ের যুগ্মসচিব, ২০১০ সালে সংস্কৃতি বিষয়ক মন্ত্রণালয়ে দায়িত্ব পালন কালে ২০১২ সালে অতিরিক্ত সচিব হিসেবে পদোন্নতি পান। ২০১৩ সালে তিনি বিসিকের চেয়ারম্যান হিসেবে দায়িত্ব পালন করেন।  ১৮ সেপ্টেম্বর ২০১৪ সালে তথ্য ও যোগাযোগ প্রযুক্তি বিভাগে প্রথমে ভারপ্রাপ্ত সচিব ও পরে ২ মার্চ ২০১৫ সালে সচিব পদে পদোন্নতি পান। ২ ফেব্রুয়ারি ২০১৭ সালে ডাক ও টেলিযোগাযোগ বিভাগের সচিব হিসেবে দায়িত্ব পালন কালে তিনি ১ জানুয়ারি ২০১৯ সালে সিনিয়র সচিব পদোন্নতি পেয়ে ৯ জানুয়ারি ২০১৯ সালের অবসরে যান। ১৪ ডিসেম্বর ২০২০ সালে তিনি তিন বছরের জন্য সরকারের সিনিয়র সচিবের পদমর্যাদায় বাংলাদেশ টেলিযোগাযোগ নিয়ন্ত্রণ কমিশনের চেয়ারম্যান হিসেবে নিয়োগ পান।  বাংলাদেশ লোক প্রশাসন প্রশিক্ষণ কেন্দ্রের পরিচালক ও বাংলাদেশ ক্ষুদ্র ও কুটির শিল্প সংস্থার চেয়ারম্যানের দায়িত্বেও ছিলেন তিনি। তার লেখা একাধিক বইও রয়েছে।   ব্যক্তিগত জীবন  শ্যাম সুন্দর সিকদারের স্ত্রী সুপ্রেমা সিকদার। তাদের পুত্র অরিজিৎ সিকদার, কন্যা অণ্বেষা সিকদার।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:শরীয়তপুর জেলার ব্যক্তি বিষয়শ্রেণী:বাংলাদেশের সাবেক সচিব বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:নর্দার্ন ইউনিভার্সিটি বাংলাদেশের প্রাক্তন শিক্ষার্থী